CELEX: 32004R2254
Language: hu
Date: 2004-12-27
Title: A Bizottság 2254/2004/EK rendelete (2004. december 27.) a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet módosításáról

29.12.2004   
            
            
               HU
            
            
               Az Európai Unió Hivatalos Lapja
            
            
               L 385/20
            
         
      A BIZOTTSÁG 2254/2004/EK RENDELETE
   
   (2004. december 27.)
   a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikkének második francia bekezdésére,
   mivel:
   
               (1)
            
            
               Az ökológiai állattartás összehangolt szabályai meglehetősen újak, és e szektor jelenlegi fejlettsége mellett az ökológiai módszerekkel tartott állatfajok biodiverzitása még mindig nem elegendő a piacon. Ennélfogva továbbra is szükséges az ökológiai állattartás fejlődésének elősegítése.
            
         
               (2)
            
            
               A 2277/2003/EK bizottsági rendelet (2), amely módosította a 2092/91/EGK rendelet I. és II. mellékletét, a hagyományosan tartott állatok ökológiai gazdálkodásba való bevonására vonatkozó átmeneti időszakot 2004. december 31-ig meghosszabbította. Mindazonáltal, ez a hosszabbítás nem bizonyult elegendőnek, különösen a baromfitenyésztés esetében, ahol a termelési rendszerek különféle fázisokat ölelnek fel, amelyeket általában különféle szakosodott ágazatok működtetnek.
            
         
               (3)
            
            
               Ennélfogva továbbra is szükség van a nem ökologikusan tartott állatok bevonására a biogazdálkodási rendszerbe. Az állatok eredetére vonatkozó intézkedéseket ennek megfelelően módosítani kell.
            
         
               (4)
            
            
               Jóllehet már lehetőség van a tojáshasznú jércék eredetére vonatkozó intézkedések megerősítésére, az ezen állatok tartására vonatkozó előírások összehangolására eddig még nem került sor. Mindaddig, amíg ezeket a normákat nem állapítják meg, helyénvaló annak engedélyezése, hogy ökológiailag tartott jércék hiányában 18 hetesnél fiatalabb, nem ökológiailag tenyésztett tojáshasznú jércéket is bevonjanak az ökológiai termelési egységekbe, bizonyos feltételek megtartásával a termelési rendszerbe történő bevonásukat megelőzően.
            
         
               (5)
            
            
               A 2092/91/EGK rendelet I. melléklete ennek megfelelően módosul.
            
         
               (6)
            
            
               Tekintettel az intézkedés sürgősségére, annak következtében, hogy az állatok származására vonatkozó bizonyos rendelkezések 2004. december 31-én hatályukat vesztik, e rendelet az Európai Unió Hivatalos Lapjában való kihirdetését követő napon lép hatályba.
            
         
               (7)
            
            
               Az e rendeletbe foglalt rendelkezések összhangban vannak a 2092/91/EGK rendelet 14. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet I. melléklete e rendelet mellékletének megfelelően módosul.
   2. cikk
   E rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2005. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Készült Brüsszelben, 2004. december 27-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., l. o. A legutóbb az 1481/2204/EK rendelettel (HL L 272., 2004.8.20., 11. o.) módosított rendelet.
   
      (2)  HL L 336., 2003.12.23., 68. o.
   
      MELLÉKLET
      A 2092/91/EGK rendelet I. mellékletének B. része a következőképpen módosul:
      
                  a)
               
               
                  A 3.4. pont első és második francia bekezdésének helyébe a következő szöveg lép:
                  
                              „—
                           
                           
                              a tojáshasznú jércéknek és a húshasznú csibéknek háromnaposnál fiatalabbnak kell lenniük”.
                           
                        
            
                  b)
               
               
                  A 3.5. pont szövegének helyébe a következő rendelkezés lép:
                  
                              „3.5.
                           
                           
                              Ezt az eltérést előzetesen az ellenőrző hatóságnak vagy szervezetnek engedélyeznie kell.”.
                           
                        
            
                  c)
               
               
                  A 3.6. pont szövegének helyébe a következő rendelkezés lép:
                  
                              „3.6.
                           
                           
                              Harmadik eltérésként az ellenőrző hatóság vagy szervezet engedélyezi az állomány megújítását ha ökologikusan tartott állatok nem állnak rendelkezésre, és a következő esetek valamelyike fennáll:
                              
                                          a)
                                       
                                       
                                          az állatok nagy arányú pusztulása egészségügyi okból vagy katasztrófa miatt;
                                       
                                    
                                          b)
                                       
                                       
                                          a tojáshasznú jércék és a húshasznú csirkék háromnaposnál fiatalabbak;
                                       
                                    
                                          c)
                                       
                                       
                                          a tenyésztésre szánt malacokat, elválasztásukat követően e rendelet előírásainak megfelelően kell tartani, és 35 kg-nál kisebb súlyúnak kell lenniük.
                                       
                                    A c) pontban felsorolt esetben az engedély a 2006. július 31-én lejáró átmeneti időszakra adható meg.”
                           
                        
            
                  d)
               
               
                  A 3.7. pont szövegének helyébe a következő rendelkezés lép:
                  
                              „3.7.
                           
                           
                              3.7. A 3.4. és a 3.6. pontban foglalt rendelkezések ellenére a nem biogazdálkodás szerint nevelt 18 hetesnél fiatalabb tojáshasznú jércék biogazdálkodás keretében nevelt baromfi hiányában ökológiai gazdálkodási egységbe a következő feltételek mellett vonhatók be:
                              
                                          —
                                       
                                       
                                          az ellenőrző hatóság előzetes engedélyével, és
                                       
                                    
                                          —
                                       
                                       
                                          2005. december 31-től az e melléklet (4) (Élelmezés) és (5) (Betegségmegelőzés és állatorvosi ellátás) bekezdésében foglalt intézkedéseket a nem ökológiai termelésből származó, de ökológiai gazdálkodási egységekbe bevonni szánt jércékre is alkalmazni kell”.